Documente atasate: caiet de sarcini autobuze scolare

Prin consultarea pieţei, PMB vrea să determine valoarea şi graficul de livrare a celor 300 de autobuze şcolare.

"Urmare a proiectului pilot privind asigurarea transportului elevilor de la şi către Şcoala nr. 195 (Hamburg), Municipiul Bucureşti intenţionează organizarea unei proceduri de achiziţie - acord cadru privind achiziţionarea a 300 bucăţi de autobuze şcolare", se arată în anunţul PMB.

Autobuzele şcolare vor fi de două categorii:

- 100 de autobuze cu o capacitate de 18-22 de locuri pe scaune

- 200 de autobuze cu o capacitate de 36-42 de locuri pe scaune.

Se acceptă autobuze diesel Euro 6, hibrid serie/paralel şi electrice. Garanţia cerută este de 8 ani Full-Warranty.

De asemenea, autobuzele şcolare vor fi echipate cu două uşi duble, AC (sau HVAC în cazul hibridelor serie/electrice) în salon, prize USB, Wi-Fi, scaune tapiţate, cu centura de siguranţă.

FOTO: Autobuz şcolar fabricat în Slovenia (sursa: Tam Motors)

loading...